મલયાલમ ફિલ્મની એક્ટ્રેસ પ્રિયા પ્રકાશ વારિયર આજે ઇંટરનેટનો સૌથી ચર્ચીત ચહેરો બની ગયેલ છે. તે આવનારી ફિલ્મ Oru Adaar Loveથી ફિલ્મોમાં ડેબ્યૂ કરી રહી છે. જો કે આ ફિલ્મ સિનેમાઘરો સુધી પહોચે તે પહેલા પ્રિયા દેશમાં સેલિબ્રિટી બની ગઇ છે. વેલેંટાઇન ડેનાં દિવસે તેની ફિલ્મનો એક ટીઝર રીલીઝ કરવામાં આવ્યો છે, જેમાં ક્લાસ-રૂમમાં તેના સાથી એક્ટર મોહમ્મદ રોશન સાથેની તેની કેમેસ્ટ્રી સોશિયલ મીડિયામાં આકર્ષણનું કેન્દ્ર બનેલ છે. આ વીડિયોમાં પણ બંન્ને સ્ટાર ક્લાસરૂમમાં ઇશારો-ઇશારોમાં રોંમાન્સ કરતા નજરે ચડે છે. વેલેંટાઇન ડેનાં દિવસે રિલીઝ થયેલ આ વીડિયોમાં પ્રિયા ફરી કાતીલ અદા દેખાડી રહી છે. ક્લાસરૂમમાં ઉતારેલ આ વીડિયોમાં પ્રિયા તેના બોયફ્રેંડને ફ્લાઇગ કિસ કરતી દેખાઇ રહી છે.